Den tidligere Aalborg Pirates-kaptajn Bjarke Møller gjorde for to uger siden comeback for piraterne, og det var der nok mange i og omkring Aalborg-klubben, der var glade for fredag aften. Her spillede Bjarke Møller hovedrollen, da Pirates på udebane vandt med hele 5-1 over Odense Bulldogs. Den 29-årige center scorede tre gange i kampen, hvor også David Brine og Christian Nordentoft kom på tavlen. Sejren var Pirates' første i ordinær tid i denne sæson, og den sender klubben op på andenpladsen i Metal Ligaen med bare et point op til Herning Blue Fox på førstepladsen.

Referat:
Aalborg Pirates hentede en storsejr i Odense takket være et hattrick fra tilbagevendte Bjarke Møller.